Nafarroako Parlamentuko Mahaiak, 2018ko otsailaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miren Aranoa Astigarraga andreak aurkeztutako gaurkotasun handiko galdera, jakiteko ea zer arrazoi darabilen Hezkuntza Departamentuak programa-akordioaren 10. puntua ez betetzeko eta zer alternatiba planteatuko duen hori betetzeko.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko otsailaren 19an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari Miren Aranoa Astigarraga andreak, Legebiltzarreko Erregelamenduan ezarritakoaren babesean, honako galdera hau aurkezten du, Hezkuntzako kontseilari María Solana Arana andreak otsailaren 22ko Osoko Bilkuran ahoz erantzun dezan:

Iragan otsailaren 16an egin zen hezkuntzako mahai sektorialaren bilera. Bertan, sindikatuei adierazi zitzaien 2020-2021 ikasturtera arte atzeratu dela Hezkuntzaren arloan gastu publikoa arrazionalizatzeko neurriei buruzko apirilaren 20ko 14/2012 Errege Lege Dekretuan jasotako aldi baterako neurriei amaiera ematea, zeina programa-akordioaren hamargarren puntuan jasotzen baita.

Departamentuak zer arrazoi darabil programa-akordioaren 10. puntua ez betetzeko? Departamentuak zer alternatiba planteatuko du hori betetzeko?

Iruñean, 2018ko otsailaren 16an

Foru parlamentaria: Miren Aranoa Astigarraga